Fröbelin Palikat (albumi)

Fröbelin Palikat on lastenmusiikkiyhtye Fröbelin Palikoiden vuonna 1991 julkaistu debyyttialbumi. Muutamat albumin kappaleet (”Leijonan metsästys”, ”Aistit”, ”Oli synkkä yö” ja ”Jumppalaulu”) äänitettiin uudestaan 1995 ja 1996 julkaistuille videoille Parhaat leikkilaulut 1 ja Parhaat leikkilaulut 2. Uudelleen äänitetyt versiot julkaistiin audioraitoina vuonna 2002 kokoelma-albumilla Parhaat palat.

Albumi koostuu pääosin uudelleen sovitetuista perinteisistä lastenlauluista lukuun ottamatta kappaletta ”Puhaltamaan”, joka on Mats Lillrankin oma sävellys. Lisäksi mukana on muutamia ruotsalaisen Mora Träsk -yhtyeen kappaleita Aamuin illoin, Kassit käsissäin, Aistit, Viisi vauhtiveikkoa ja Robotti-rock Lillrankin suomenkielisinä käännöksinä. Albumin ensimmäisten painosten kansilehti sisältää laulujen sanat ja leikkiohjeet. Uusimmissa painoksissa sanoja ja leikkiohjeita ei ole.

Kappaleet

Kokoonpano 
 Mats Lillrank – kitara, laulu
 Timo Nuutinen – basso, taustalaulu, huuliharppu raidalla 11
 Ari Bergström – kosketinsoittimet, taustalaulu, basso raidalla 11
 Hannu Mäkelä – rummut

Tuotanto 
 Kari Pesonen – äänittäjä, miksaaja (Base-Beat Studiot)
 Hannu Heinisaari – kansikuva

Lähteet 

Vuoden 1991 esikoisalbumit
Fröbelin Palikoiden albumit